Official Journal L 032 , 05/02/2004 P. 0012 - 0014



Protokoll addizzjonali li jistabbilixxi l-arranġamenti għall-kummerċ ta' ċertu ħut u prodotti tal-ħut tal-Ftehim Ewropew li jistabbilixxi assoċċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra IL-KOMUNITÀ EWROPEA, minn hawn il-quddiem referuta bħala "il-Komunità", min-naħa l-waħda, u R-RUMANIJA, min-naħa l-oħra, Billi: (1) Il-Ftehim Ewropew li jistabbilixxi assoċċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra, minn hawn il-quddiem imsejjaħ "il-Ftehim Ewropew", kien iffirmat fi Brussel fl-1 ta' Frar 1993 u daħal fis-seħħ fl-1 ta' Frar 1995. (2) Il-Kapitolu III tal-Ftehim Ewropew jipprovdi għal negozjati sabiex jikkonkludu konċessjonijiet reċiproki tat-tariffa fis-settur tas-sajd. (3) Għal dan l-effett, in-negozjati tekniċi ibbażati fl-Artikolu 24 tal-Ftehim Ewropew kienu twettqu u ġew konklużi b'suċċess bejn il-Komunità u r-Rumanija sabiex jaqblu dwar il-konċessjonijiet reċiproki tat-tariffa fis-settur tas-sajd. (4) Il-konċessjonijiet innegozjati fis-settur tas-sajd jimmodifikaw il-konċessjonijiet bilaterali mogħtija permezz tal-Ftehim, li għandhom, għalhekk, ikunu emendati permezz ta' Protokoll li jaġġusta l-aspetti tal-kummerċ tal-Ftehim Ewropew. (5) Il-Komunità u r-Rumanija jaqblu wkoll dwar l-implementazzjoni tal-konċessjonijiet tat-tariffi kif innegozjati malli jkun possibli fuq bażi gradwali, wara li jkun iddeċidew li japplikaw konċessjonijiet mifthiema tat-tariffi bil-għan li jistabbilixxu kummerċ kompletament liberalizzat fil-ħut u l-prodotti tal-ħut, FTIEHMU KIF ĠEJ: Artikolu 1 Id-dazji doganali applikati rispettivament mill-Komunià u mir-Rumanija għall-ħut u l-prodotti tal-ħut kif definiti fl-Artikolu 1 tar-Regolament tal-Kunsill (KE) Nru 104/2000 [1], li joriġinaw fir-Rumanija jew fil-Komunità, bl-eċċezzjoni tal-prodotti msemmija fl-Artikolu 2 ta' dan il-Protokoll, għandhom ikunu progressivament imnaqqsa skond it-tabella taż-żmien kif ġej: (a) mid-data tad-dħul fis-seħħ ta' dan il-Protokoll, għal 75 % tad-dazji doganali bażiċi; (b) mill-1 ta' Jannar 2005, għal 50 % tad-dazji doganali bażiċi; (ċ) mill-1 ta' Jannar 2006, għal 25 % tad-dazji doganali bażiċi; (d) mill-1 ta' Jannar 2007, għal 0 % tad-dazji doganali bażiċi. Id-dazji doganali bażiċi li dwarhom it-tnaqqis suċċessivi referuti f'dan l-Artikolu għandhom ikunu applikati, għandhom ikunu id-dazji MFM applikabbli fil-waqt tad-dħul fis-seħħ ta' dan il-Protokoll. Xi ftehim dwar l-applikazzjoni preċedenti għal kummerċ sħiħ ħieles fil-hut u l-prodotti tal-ħut, bl-eċċezzjoni ta' dawk imsemmnija fl-Artikolu 2, għandu jkun implementat, jekk reċiprokament mifthiem, bi qbil ma l-Artikolu 6 ta' dan il-Protokoll. Artikolu 2 Id-dazji doganali applikati mill-Komunità u mir-Rumanija għall-prodotti li joriġinaw fir-Rumanija u fil-Komunità rispettivament, li jidħlu taħt il-kodoċi NM [2]03019300, 03021110, 03021120, 03021180, 03022300, 03026180, 03026911, 03026955, 03032110, 03032120, 03032180, 03033300, 03037180, 03037911, 03037965, 03041015, 03041017, 03041019, 03042015, 03042017, 03042019, 03054945, 03055950, 03056300, 03056990, 160412, 160413, 16041511, 16041519, 16041600 għandhom ikunu progresivament imnaqqsa skond it-tabella ta' żmien kif ġej: (a) mill-1 ta' Jannar 2007, għal 75 % tad-dazji doganali bażiċi; (b) mill-1 ta' Jannar 2008, għal 50 % tad-dazji doganali bażiċi; (ċ) mill-1 ta' Jannar 2009, għal 25 % tad-dazji doganali bażiċi; (d) mill-1 ta' Jannar 2010, għal 0 % tad-dazji doganali bażiċi. Id-dazji doganali bażiċi li dwarhom it-tnaqqis suċċessivi referuti f'dan l-Artikolu għandhom ikunu applikati, għandhom ikunu id-dazji MFM applikabbli fil-waqt tad-dħul fis-seħħ ta' dan il-Protokoll. Artikolu 3 It-tnaqqis referut fl-Artikoli 1 u 2 għandu jkun ikkalkolat bl-użu tal-prinċipji matematiċi komuni billi jkun meqjus li: (a) il-figuri kollha li jkollhom anqas minn 50 (inklużi) wara il-punt deċimali, għandhom ikunu mqarrba l-isfel lejn l-eqreb numru sħiħ; (b) il-figuri kollha li jkollhom aktar minn 50 wara il-punt deċimali, għandhom ikunu mqarrba 'l fuq lejn l-eqreb numru sħiħ; (ċ) it-tariffi kollha taħt it-2 % għandhom awtomatikament ikunu stabbiliti fi 0 %. Artikolu 4 Dan il-Protokoll għandu jifforma parti integrali mall-Ftehim Ewropew. Artikolu 5 Dan il-Protokoll għandu jidħol fis-seħħ fl-ewwel jum tax-xahar li jsegwi d-data li fiha il-Partijiet ikunu innotifikaw lill-xulxin bit-twettieq tal-proċeduri interni għall-aċċettazzjoni. Artikolu 6 Dan il-Protokoll jista jkun emendat b'deċiżjoni tal-Kunsill ta' l-Assoċċjazzjoni. Hecho en Bruselas, el quince de enero de dos mil cuatro.Udfærdiget i Bruxelles den femtende januar to tusind og fire.Geschehen zu Brüssel am fünfzehnten Januar zweitausendundvier.Έγινε στις Βρυξέλλες, στις δεκαπέντε Ιανουαρίου δύο χιλιάδες τέσσερα.Done at Brussels on the fifteenth day of January in the year two thousand and four.Fait à Bruxelles, le quinze janvier deux mille quatre.Fatto a Bruxelles, addì quindici gennaio duemilaquattro.Gedaan te Brussel, de vijftiende januari tweeduizendvier.Feito em Bruxelas, em quinze de Janeiro de dois mil e quatro.Tehty Brysselissä viidentenätoista päivänä tammikuuta vuonna kaksituhattaneljä.Som skedde i Bryssel den femtonde januari tjugohundrafyra.Încheiat la Bruxelles, în ziua de cincisprezece ianuarie, anul două mii patru. Por la Comunidad EuropeaPå Det Europæiske Fællesskabs vegneFür die Europäiche GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnarPentru Comunitatea europeană +++++ TIFF +++++ Por RumaniaPå Rumæniens vegneFür RumänienΓια τη ΡουμανίαFor RomaniaPour la RoumaniePer la RomaniaVoor RoemeniëPela RoméniaRomanian puolestaPå Rumäniens vägnarPentru România +++++ TIFF +++++ [1] ĠU L 17, tal-21.1.2000, p. 22. [2] Kif definit fir-Regolament tal-Kummissjoni (EC) Nru 1832/2002 ta' l-1 ta' Awissu 2002, li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffi u ta' l-istatistika u dwar it-Tariffa Komuni Doganali (ĠU L 290, tat-28.10.2002, p. 1). --------------------------------------------------